Avtalen skal etableres i det studentarbeidet starter. Detaljerte avtaler kan etableres senere etter behov.

# Innledning

Denne avtalen er inngått mellom følgende parter:

* studenten(e) <fullt navn/fødselsdato> (heretter kalt Studenten)
* faglærer/veileder ved Høgskolen i Nord-Trøndelag <fullt navn> (heretter kalt Veilederen)
* virksomheten <fullt navn>, <org.nr.> (heretter kalt Virksomheten)

Avtalen gjelder arbeidet med, og bruk av resultatene fra,   
<masteroppgave/bacheloroppgave/utviklingsprosjekt/praksisperiode/annen oppgave> med tittel <…> som Studenten utfører i samarbeid med Virksomheten i perioden <…>.

<Avtalen regulerer ikke forholdet mellom studentene.>

Med *oppgave* menes i denne avtalen den besvarelsen (inklusive vedlegg) som Studenten leverer. *Andre resultater* kan være data, programvare, bilder, filmer, modeller, apparatur og lignende.

# Formål

Formålet med alt studentarbeid er at det skal bidra til god læring for hver enkelt student.

Formålet med studentarbeid med ekstern samarbeidspartner er å skape en vinn-vinn-situasjon ved at studenten får en god læringsarena og at den eksterne virksomheten får utført et arbeid med nytteverdi. Dessuten skal arbeidet bidra til et styrket samarbeid mellom HiNT og eksterne virksomheter, både på organisasjonsnivå og på personnivå.

# Ansvar

HiNT har det formelle ansvaret for oppgaven gjennom tilrettelegging av studieplaner og fagplaner.

HiNT skal stille med en faglig veileder til arbeidet.

Studenten skal gjennomføre oppgaven i henhold til fagplan og prosjektplan.

Veileder har faglig veilederansvar og ansvar for oppfølging av fremdrift. Oppfølgingsansvaret innebærer også ansvar for å iverksette korrektive tiltak ved behov. Verken HiNT eller Veileder kan stilles til ansvar for feil eller mangler ved oppgaven.

Virksomheten skal stille med nødvendige ressurser i henhold til prosjektplanen, inklusive én kontaktperson for koordinering av arbeidet.

# Taushetsplikt

Studenten har i forbindelse med arbeidet med oppgaven taushetsplikt i henhold til Forvaltningsloven § 13 som om hun/han var ansatt ved HiNT. Taushetsplikten gjelder blant annet personlige forhold, konkurransemessige forhold for virksomheten og annet som studenten gjøres kjent med gjennom arbeidet med oppgaven. Studenten kjenner til gjeldende regler og hvilket straffeansvar hun/han gjennom dette har. I særdeleshet gjelder dette at taushetsplikten også gjelder etter at oppgaven er levert og etter at Studenten har avsluttet studiene ved HiNT.

Denne taushetsplikten gjelder også andre studentarbeider med ekstern samarbeidspartner som Studenten får kjennskap til gjennom sitt studium ved HiNT.

*Forvaltningsloven § 13:   
”Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om: 1) noens personlige forhold, eller 2) tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår. Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal reknes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike opplysninger. Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.*

# Rettigheter

Studenten har opphavsrett til oppgaven og andre resultater fra arbeidet.

Studenten har gjennom opphavsretten rett til å publisere resultater fra oppgaven hvis ikke konfidensialitetsavtale er gjort og hvis ikke taushetsplikten ellers hindrer dette.

Hvis oppgaven er en del av et pågående forskningsprosjekt, kan andre avtaler mellom forskningsprosjektet og Studenten regulere rettighetene til oppgaven.

Alle resultater fra arbeidet med oppgaven, inklusive utstyr eller annet som har vært brukt underveis i oppgaven, tilhører HiNT. HiNT kan fritt benytte dette til undervisnings- og forskningsformål.

Virksomheten har rett til å få utlevert ett eksemplar av oppgaven og til å gjøre seg kjent med bedømmelsen av den.

Virksomheten kan fritt benytte oppgaven kommersielt eller på annen måte.

Virksomheten har en frist på 3 måneder fra oppgaven er mottatt til å vurdere krav om patenterbarhet.

Partene kan kreve hemmelighold av oppgaven og andre resultater fra oppgaven for en periode på inntil 5 år. Slikt krav må gjøres før oppgaven leveres HiNT for sensur, og særskilt tilleggsavtale mellom partene må gjøres.

# Detaljerte avtaler

Partene **skal** skrive en prosjektplan for arbeidet med oppgaven.

Partene **kan**, etter krav fra en av partene, skrive avtale om hemmelighold av oppgaven (konfidensialitetsavtale).

Partene kan også, etter krav fra Virksomheten, skrive andre avtaler i henhold til Virksomhetens interne prosedyrer.

# Generelt

Tvist mellom to eller flere av partene skal søkes løst ved forhandlinger. Hvis dette ikke fører fram skal tvisten avgjøres etter norsk lov og med Inderøy tingrett som rett verneting.

Denne avtalen er underskrevet i 3 – tre – eksemplarer hvor partene skal ha hvert sitt. Avtalen er gyldig når den er signert av alle fire parter.

|  |  |  |  |  |
| --- | --- | --- | --- | --- |
| Steinkjer, <dato> |  |  |  |  |
|  |  |  |  |  |
| Student |  | Kontaktperson, <virksomhet> |  | Veileder,  HiNT |

Prosjektplan

Denne prosjektplanen er et obligatorisk vedlegg til Samarbeidsavtale – studentarbeid med ekstern samarbeidspartner.

# Mål for arbeidet

Hvilke læringsmål har prosjektgruppen for arbeidet.

# Organisering

<studenter navn og fødselsdato, 10 stp dvs 1/6 årsenhet>

<faglærer, veileder 25 timer>

<virksomhet, kontaktperson og andre, stilling, telefon, epost, hvor mye tid>

# Milepæler

|  |  |  |
| --- | --- | --- |
| MP 1 | Oppstartsmøte/ Forstudie ferdig | <problemstilling er formulert, og partene er enige om ”hva som skal gjøres”, samarbeidsavtale signert> |
| … |  |  |
|  |  |  |
| … |  |  |
| MP x | Forprosjekt ferdig | <problemstilling ferdig, teoretisk grunnlag beskrevet, metode diskutert og valgt, litteraturliste> |
| … |  |  |
| MP y | Oppgave levert |  |
| MP z | Oppfølgingsmøte avholdt |  |

# Gjennomføring

<aktiviteter>

<oppfølgingsrutiner>

# Økonomi

<utgifter reise, telefon, verktøy, lisenser…>

|  |  |  |  |  |
| --- | --- | --- | --- | --- |
| Steinkjer, <dato> |  |  |  |  |
|  |  |  |  |  |
| Student |  | Kontaktperson, <virksomhet> |  | Veileder,  HiNT |

Avtale om hemmelighold  
(konfidensialitetsavtale)

Denne avtalen er et vedlegg til Samarbeidsavtale – studentarbeid med ekstern samarbeidspartner. Partene i Samarbeidsavtalen kan kreve avtale om hemmelighold, men må gjøre dette før oppgaven leveres HiNT for sensur.

Denne avtalen er inngått mellom følgende parter:

* studenten(e) <fullt navn/fødselsdato> (heretter kalt Studenten)
* faglærer/veileder ved Høgskolen i Nord-Trøndelag <fullt navn> (heretter kalt Veilederen)
* virksomheten <fullt navn/org.nr.> (heretter kalt Virksomheten)

Avtalen gjelder arbeidet med, og bruk av resultatene fra,   
<masteroppgave/bacheloroppgave/utviklingsprosjekt/praksisperiode/annen oppgave> med tittel <…> som Studenten utfører i samarbeid med Virksomheten i perioden <…>.

Partene er enige om at oppgaven skal hemmeligholdes i <…antall år> år fra og med dags dato.

Oppgaven hemmeligholdes med bakgrunn i <at oppgaven inneholder opplysninger som er undergitt lovbestemt taushetsplikt i henhold til Forvaltningsloven §13> <eller> <Studentens begrunnelse om … for eksempel forskning i fortsettelse av oppgaven, planlagt publisering, …>.

|  |  |  |  |  |
| --- | --- | --- | --- | --- |
| Steinkjer, <dato> |  |  |  |  |
|  |  |  |  |  |
| Student |  | Kontaktperson, <virksomhet> |  | Veileder,  HiNT |